**Zbierka na Katolícke školstvo Trnavskej arcidiecézy (27.1.2019)**

 Milí veriaci,

 v minulom roku sme v Trnavskej arcidiecéze konali zbierku pre potreby katolíckych škôl pôsobiacich na území arcidiecézy. Vyzbieralo sa pri nej spolu 35.896,67 eur. Zbierku sme použili nasledovne:

1. **Cirkevná spojená škola sv. Jozefa v Novom Meste n. Váhom – výmena poruchových kotlov,**

**2. Cirkevná spojená škola v Piešťanoch – izolácia stien budovy školy proti vlhkosti,**

**3. Cirkevná základná škola sv. Cyrila a Metoda v Seredi – stavebné úpravy na vybudovanie novej odbornej učebne – dielne,**

**4. Gymnázium Angely Merici v Trnave – rekonštrukcia sociálnych zariadení,**

**5. Základná škola Angely Merici v Trnave – oprava havarijného stavu komínov.**

 Pre Vašu informáciu, na území našej arcidiecézy máme 17 škôl zriadených arcidiecézou, ktorých súčasťou je 16 školských zariadení. Okrem toho tu pôsobí 5 škôl zriadených rehoľami, ktorých súčasťou je 6 školských zariadení.

Zbierka slúži pre všetky katolícke školy, zriadené RKC Trnavskou arcidiecézou i rehoľnými spoločenstvami. Podľa Prehľadu zbierok a príspevkov v roku 2019 je zbierka určená na 3. nedeľu v cezročnom období (27.1.2019).

**Za všetky milodary Vám vyslovujeme úprimné Pán Boh zaplať.**

Spracoval: Ján Hallon, riaditeľ Arcidiecézneho školského úradu

V Trnave 7. 1. 2019